Boston
        
         (by i Storbritannia)
Store norske leksikon,Geografi,Verdens geografi,Europa,Storbritannia og Nord-Irlands geografi
Boston er en by i Storbritannia, England i grevskapet Lincolnshire, seks kilometer ovenfor munningen av elven Witham. Byen er hovedby i distriktet Boston, og har 55 750 innbyggere i 2011 mens distriktet har 64 637.
Boston har vært en liten havne- og markedsby siden det trettende århundre og var medlem av Hansaforbundet hvor de handlet med bly, korn, lær, ull, vin, salt, tinn og andre forbruksmaterialer. I middelalderen var den en blomstrende handelsby der spesielt ull var viktig, men da ullhandelen ble redusert flyttet industrien til andre deler av England. I 1848 kom jernbanen til byen og Boston havn ble igjen viktig med eksport av gjødsel, korn og tømmer. Havnevirksomheten og matvareproduksjon er sentrale næringer i dag.«Pilegrimsfedrene» seilte i 1620 fra Boston i England til landområdet som i dag er USA, hvor de grunnla byen Boston i Massachusetts.St. Botolph-kirken, kjent som «The Stump,» er fra 1300-tallet og har et 83 meter høyt tårn og hører til de største i England.